สปสช.เตรียมฟันเพิ่ม หลังตรวจเจอคลินิกอีก 63 แห่ง เบิกจ่ายข้อมูลไม่ถูกต้อง
สปสช.แถลงความคืบหน้าลงดาบ18คลินิกทุจริตเงินบัตรทอง พร้อมขยายผลตรวจสอบ พบอีก63แห่งเบิกจ่ายข้อมูลไม่ถูกต้องตามหลักเกณฑ์ เตรียมเรียกเงินคืนอีกกว่า2.4ล้านบาท และขยายตรวจสอบ100%เมื่อวันที่15กรกฎาคม2563สำนักงานหลักประกันสุขภาพแห่งชาติ (สปสช.) แถลงข่าวความคืบหน้า สปสช.ดำเนินคดี18คลินิกทุจริตเงินบัตรทอง พร้อมขยายผลตรวจสอบ พบอีก63แห่งข้อมูลไม่ถูกต้องนพ.ศักดิ์ชัย กาญจนวัฒนา เลขาธิการสำนักงานหลักประกันสุขภาพแห่งชาติ (สปสช.)กล่าวว่า จากกรณีที่ สปสช.ตรวจพบการทุจริตการเบิกจ่ายเงินค่าบริการคัดกรองโรคในกองทุนหลักประกันสุขภาพแห่งชาติ ของคลินิกเอกชน18แห่ง ในพื้นที่ กทม. วันนี้ (15ก.ค.63)สปสช.ขอแถลงความคืบหน้าการดำเนินคดีกับคลินิกเอกชนที่ทุจริตการเบิกจ่ายงบกองทุนหลักประกันสุขภาพแห่งชาติหรือกองทุนบัตรทอง พร้อมความคืบหน้าหลังจากสปสช.ได้ขยายผลตรวจสอบหน่วยบริการในการเบิกจ่ายค่าบริการส่งเสริมสุขภาพป้องกันโรคในกลุ่มของโรคเมตาบอลิกเพิ่มเติมอีก86แห่งทั้งนี้ ในส่วนของความคืบหน้าการดำเนินการกรณีคลินิกเอกชน18แห่ง ทุจริตเงินบัตรทองนั้น สปสช.ได้ดำเนินการดังนี้1.ระงับจ่ายค่าบริการทางการแพทย์ของหน่วยบริการทั้ง18แห่ง2.เรียกคืนเงินตามจำนวนที่ตรวจสอบพบว่าการเบิกจ่ายค่าบริการทางการแพทย์ที่ไม่ถูกต้อง โดยเป็นยอดเรียกคืนทั้งสิ้น74397720บาท ขณะนี้เรียกคืนแล้ว60773809บาท คงเหลือยอดค้างชำระรอเรียกคืน ณ วันที่30มิ.ย.63จำนวน13623911บาท3.แจ้งความตามคดีอาญา พร้อมส่งมอบเอกสารหลักฐานเมื่อวันที่7ก.ค.634.วันที่7ก.ค.63สปสช. ส่งเรื่องให้สำนักสถานพยาบาลและการประกอบโรคศิลปะ กรมสนับสนุนบริการสุขภาพแพทยสภา และอยู่ระหว่างการตรวจสอบว่ามีผู้ประกอบวิชาชีพอื่นด้วยหรือไม่ เพื่อดำเนินการเรื่องจรรยาบรรณวิชาชีพแล้ว5.คณะกรรมการหลักประกันสุขภาพแห่งชาติเมื่อวันที่8ก.ค.63ตั้งคณะกรรมการสอบสวนข้อเท็จจริงกรณี18คลินิกทุจริต วันที่8ก.ค.636.ยกเลิกสัญญาหน่วยบริการประจำทั้ง18แห่ง และประกาศยกเลิกการเป็นหน่วยบริการ วันที่9ก.ค.63โดย สปสช.จัดระบบให้ผู้ใช้สิทธิบัตรทองกว่า2แสนรายใน 18 คลินิกเอกชนใน กทม. ได้รับการดูแลแบบไร้รอยต่อ ซึ่งจะได้รับการย้ายหน่วยบริการอัตโนมัติ ผู้ป่วยส่งต่อในระหว่างนี้ไม่ต้องใช้ใบส่งตัว7.ขอความร่วมมือ กรมสอบสวนคดีพิเศษ กระทรวงยุติธรรมส่งทีมสอบสวนเพื่อดำเนินการตามกฎหมาย8.เสนอเรื่องเข้าคณะกรรมการควบคุมคุณภาพและมาตรฐานบริการสาธารณสุข9.วานนี้ (14ก.ค.63)คณะกรรมการสอบสวนข้อเท็จจริงกรณี18คลินิกทุจริตประชุมนัดแรกหลังจาก สปสช.เขต13กทม.ตรวจพบข้อมูลการเบิกจ่ายของคลินิก18แห่ง ไม่น่าเชื่อถือ เพื่อให้การใช้จ่ายเงินกองทุนหลักประกันสุขภาพแห่งชาติเป็นไปเพื่อประโยชน์ของประชาชน สปสช.จึงได้ขยายผลการตรวจสอบหน่วยบริการที่มีการเบิกจ่ายค่าบริการส่งเสริมสุขภาพป้องกันโรคในกลุ่มของโรคเมตาบอลิกเพิ่มเติมอีก86แห่ง ขณะนี้พบข้อมูลไม่ถูกต้อง63แห่ง เป็นจำนวนเงินที่ต้องเรียกคืนประมาณ2.4ล้านบาท แต่หลังจากแจ้งผลการตรวจสอบให้หน่วยบริการรับทราบ มีหน่วยบริการ11แห่งขออุทธรณ์ผลการตรวจสอบ อีก52แห่งไม่อุทธรณ์ ซึ่ง สปสช.ต้องดำเนินการขั้นตอนทางกฎหมายต่อไปเลขาธิการ สปสช. กล่าวว่า ประเด็นที่ตรวจพบ คือไม่มีเอกสารหลักฐานของประชาชนที่เข้ารับการตรวจคัดกรอง ขณะนี้ สปสช.เร่งดำเนินการตามกฎหมายและดำเนินคดี โดยในวันพรุ่งนี้ (16ก.ค.) คณะอนุกรรมการหลักประกันสุขภาพระดับเขตพื้นที่ กรุงเทพมหานคร หรือ อปสข.กทม. จะมีการพิจารณาเรื่องนี้ เพื่อการเรียกเงินคืนขณะนี้ สปสช.เขต13กทม.ได้ขยายผลการตรวจสอบหน่วยบริการทั้ง63แห่ง ทั้ง100%โดยจะมีการตรวจในวันที่30ก.ค.-11ส.ค.63เป็นการตรวจสอบ ณ หน่วยบริการ และวันพรุ่งนี้ (16ก.ค.63)นำเสนอ อปสข.พิจารณาดำเนินการต่อไป นพ.ศักดิ์ชัย กล่าวด้านนพ.การุณย์ คุณติรานนท์ รองเลขาธิการ สปสช.กล่าวว่าผลการตรวจสอบข้อมูลการจ่ายชดเชยค่าบริการสร้างเสริมสุขภาพและป้องกันโรคของหน่วยบริการเพิ่มอีก86แห่ง แบ่งเป็นโรงพยาบาลเอกชน20แห่ง และคลินิกเอกชน66แห่งนั้น พบข้อมูลไม่ถูกต้อง63แห่ง เป็นจำนวนเงินที่ต้องเรียกคืน2473600บาท แต่เมื่อแจ้งผลการตรวจสอบให้หน่วยบริการรับทราบ มีหน่วยบริการ11แห่งขออุทธรณ์ผลการตรวจสอบ อีก52แห่งไม่อุทธรณ์นพ.การุณย์ กล่าวต่อว่าประเด็นที่ตรวจพบคือ ไม่มีเอกสารหลักฐานของประชาชนที่เข้ารับการตรวจคัดกรอง การตรวจพบดังกล่าวเป็นการตรวจพบเบื้องต้นจากการสุ่มตรวจ ยังไม่ได้ตรวจทั้ง100%ซึ่งขณะนี้ สปสช.เขต13กทม. เตรียมขยายผลการตรวจสอบหน่วยบริการทั้ง63แห่ง ทั้ง100%โดยจะมีการตรวจในวันที่30ก.ค.-11ส.ค.63เป็นการตรวจสอบ ณ หน่วยบริการโดยมีการเรียกเงินคืน พร้อมกับนำเสนอคณะอนุกรรมการหลักประกันสุขภาพระดับเขตพื้นที่ กรุงเทพมหานครหรือ อปสข.กทม.ครั้งที่3/2563วันที่16กรกฎาคม2563พิจารณาการดำเนินการ ขยายการตรวจสอบไปยังรายการเบิกจ่ายตามรายการ(fee schedule)ทุกรายการ ในทุกหน่วยบริการทุกระดับ ระงับการจ่ายเงินชดเชยค่าบริการทั้งหมดที่พึงได้รับของทั้ง52หน่วยบริการ ในปีงบประมาณ2563จนกว่าผลการตรวจสอบ จะเสร็จสิ้นให้ สปสช.เรียกคืนเงินจากทุกหน่วยบริการตามจำนวนที่ตรวจสอบพบว่าการเบิกจ่ายค่าบริการทางการแพทย์ไม่ถูกต้อง พร้อมเสนอคณะอนุกรรมการพิจารณาหักค่าใช้จ่ายเพื่อดำเนินการตามกฎหมายต่อไป นพ.การุณย์ กล่าว
สปสช.แถลงความคืบหน้าลงดาบ 18 คลินิกทุจริตเงินบัตรทอง พร้อมขยายผลตรวจสอบ พบอีก 63 แห่งเบิกจ่ายข้อมูลไม่ถูกต้องตามหลักเกณฑ์ เตรียมเรียกเงินคืนอีกกว่า 2.4 ล้านบาท และขยายตรวจสอบ 100% เมื่อวันที่ 15
สำนักงานหลักประกันสุขภาพแห่งชาติ,สปสช.,คลินิกทุจริต,บัตรทอง